Palautus 2

Sain hakualgoritmin toimimaan ja reititys kahden pysäkin välillä annetulla lähtöajalla on mahdollista. Reitytys ei vielä kuitenkaan tarjoa aina aivan parhaita ratkaisuja, joten heuristiikat vaativat vielä hieman säätämistä.

Melkein heti kun sain algoritmin reitittämään, huomasin että datassa kaikilta pysäkeiltä ei tietenkään ole mahdollista vaihtaa kulkuvälinettä. Esimerkiksi junat eivät pysähdy bussipysäkeillä. Ratkaisin ongelman siten, että joka pysäkillä tarkastetaan myös n. 100 metrin etäisyydellä olevat pysäkit, joihin voidaan liikkua kävellen. Tätä hakua varten toteutin Nelipuu-tietorakenteen, johon pysäkit tallennetaan ja josta niitä voidaan hakea antamalla tietty alue, joiden sisälle osuvat pysäkit palautetaan. Tämä voidaan ainakin laskea tämän viikon oppimiseksi.

Seuraavalla viikolla pitäisi saada reititystä paremmaksi, toteuttaa jo jossakin määrin omat tietorakenteet ja käyttöliitymä sovellukselle, joka siitä vielä puuttuu.